હળવદ તાલુકાના કવાડિયા ગામે મંગળવારે રાત્રે જૂની અદાવત તથા મનદુખને કારણે અથડામણ થઈ હતી જેમાં સાતથી વધુ લોકોને ઇજા પહોંચી છે આ ઘટનામાં મંગળવારે રાત્રે કોળી ઠાકોર અને રાજપૂત જ્ઞાતિના વચ્ચે ગામના બસ સ્ટેન્ડ નજીક અથડામણ થઈ હતી. કોળી ઠાકોર સેનાના ટોળા કવાડિયા ગામમાં જઇ રાજપૂત સમાજની બોલેરો ગાડીને કેરોસીન છાંટી આગચંપી કરી હતી. આ અથડામણમાં ઇજાગ્રસ્તોને મોરબી હોસ્પિટલે સારવાર માટે લઇ જવામાં આવ્યા હતાં.